proxectonos/corpus_dominio_legal_administrativo_tmp huggingface dataset:
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación da concesión de audiencia de débedas en expedientes de devolución de ingresos indebidos

D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlle a notificación persoal ao contribuinte que se indica, ou ao seu representante, nos termos do art.112 da Lei 58/03, de 17 de decembro, Xeral Tributaria, a través do presente edicto e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, da concesión de trámite de audienca no expediente de devolución de ingresos indebidos que lle afecta: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 29 de outubro de 2012. O XEFE DO DEPARTAMENTO DE RECADACIÓN, Fdo. Emilio A. Alvarez Fachado
05/11/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expte.3518/3609 a nome de D. Juan Carlos Martínez Romasanta

Intentouse a notificación os días 27/09/2012 e 28/09/2012, a través de carta certificada con xustificante de recepción ao contribuínte abaixo citado, da Resolución nº 14.913, con data do 18/09/2012, ditada pola Presidencia desta Excma. Diputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 19 de outubro de 2012 O Xefe do Servizo, Justo Real Iglesias
05/11/2012 | Administración LocalMunicipal
Muros
Edicto de baixa de oficio de M. M. Oliveira

EDICTO DE BAIXA DE OFICIO A resolución da alcaldía de data 18.10.2012 resolve dar de baixa no padrón municipal de habitantes deste Concello a D. Raul Patricio Modinos Fioris, despois de terlle iniciado expediente de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais e tralo informe favorable da Sección Provincial do Consello de Empadroamento da Coruña de data 03.10.2012. Posto que nos informes que obran no expediente non consta ningún domicilio para os efectos de notificación ao interesado, publícase este anuncio no taboleiro de edictos do Concello, e no Boletín Oficial da Provincia, de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Contra esta resolución, que pon fin á vía administrativa, pode Vde. interpoñer, con carácter potestativo, RECURSO DE REPOSICIÓN, no prazo dun mes perante o propio órgano que a dictou, ou RECURSO CONTENCIOSO ADMINISTRATIVO, no prazo de dous meses perante o Xulgado do Contencioso-Administrativo da Coruña. Os anteditos prazos contaranse desque reciba esta notificación. Se interpón o recurso de reposición, non poderá acudir ó contencioso administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o de un mes contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso administrativo. Todo iso sen prexuízo de calquera outro recurso ou acción que Vde. xulgue oportunos. Muros, 25 de outubro de 2011. O secretario Manuel Quintáns Queiruga
05/11/2012 | Administración LocalMunicipal
Muros
Baixa de oficio a Jessica Martínez Crujeiras

A Resolución da alcaldía de data 18.10.2012 resolve dar de baixa no Padrón municipal de habitantes deste concello a Dª Zaida Maria Zajara Lusa, despois de terlle iniciado expediente de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais e tralo informe favorable da Sección Provincial do Consello de Empadroamento da Coruña de data 03.10.2012. Posto que nos informes que obran no expediente non consta ningún domicilio para os efectos de notificación ao interesado, publícase este anuncio no taboleiro de edictos do Concello, e no Boletín Oficial da Provincia, de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Contra esta resolución, que pon fin á vía administrativa, pode Vde. interpoñer, con carácter potestativo, RECURSO DE REPOSICIÓN, no prazo dun mes perante o propio órgano que a dictou, ou RECURSO CONTENCIOSO ADMINISTRATIVO, no prazo de dous meses perante o Xulgado do Contencioso-Administrativo da Coruña. Os anteditos prazos contaranse desque reciba esta notificación. Se interpón o recurso de reposición, non poderá acudir ó contencioso administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o de un mes contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso administrativo. Todo iso sen prexuizo de calquera outro recurso ou acción que Vde. xulgue oportunos. Muros, 25 de outubro de 2011. O Secretario, Manuel Quintáns Queiruga.
05/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29745-Isabel Enríquez Martínez - Boiro

Isabel Enríquez Martínez, con DNI XXXXXXXXX e enderezo na rúa Real, 22 Corrubedo, Ribeira (A Coruña), solicita de Augas de Galicia a autorización de obras no lugar de Fontecoba, parroquia de Boiro (Santa Baia), Concello de Boiro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29745 As obras solicitadas consisten na construcción dun peche en varias zonas do perímetro dunha parcela integrada polas leiras coa referencia catastral 15011A062002800000XX e 15011A062002820000XJ, na zona de policía dun leito que discorre polo linde sueste, ao seu paso polo lugar de Fontecoba, na parroquia de Boiro (Santa Baia), no concello de Boiro (A Coruña). O peche proxéctase en pedra granítica natural, farase sobre zapata corrida de formigón, terá una altura de 2,10 m e una lonxitude total aproximada duns 200 m, e localizarase a una distancia mínima duns 14 m do dito leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boiro ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de outubro de 2012 O xefe do servizo territorial Ángel Gómez Rey
05/11/2012 | Administración LocalMunicipal
Ames
Notificación por comparecencia de providencia de constrinximento a diversos debedores

Edicto para notifica-la providencia de constrinximento a diversos bebedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003, do 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de Recadación, sita na rúa Entrerríos, 6-baixo, Bertamiráns (Ames), Tfno.981 88 49 19, en horario de 08.30 a 14.30 de luns a venres e de 16.30 a 18.30 de luns a xoves, e-mail: ames@canaltributos. com, co fin de ser notificados do texto íntegro do acto no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: procedemento de constrinximento. Concepto: notificación providencia de prema En Ames, a 18 de outubro de 2012. A tesoureira Asdo.: M.ª Vicente Damian Bizcocho Koo
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación, mediante comparecencia, de avaliación de inmobles a don Francisco Javier Fernández Álvarez, don Juan Carlos Ojeda Landa e don José Luis Rego Sierra

EDICTO DE CITACIÓN PARA A NOTIFICACIÓN DUN INFORME DE VALORACIÓN D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal a os debedores que se relacionan, ou aos seus representantes, según o que establece o artigo 112.1 da Lei 58/2003, xeral tributaria, por medio do presente escrito e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se especificará, dos informes de valoración, emitidos no curso dos expedientes administrativos que lles afectan, incoados por esta Recadación: INFORME DE VALORACIÓN No curso de cada un dos expedientes de prema referenciados, o Servizo de Urbanismo emitiu o informe de valoración que consta no devandito expediente, relativo ao inmoble identificado neste, dando con iso cumprimento ao que dispón o art.97.3 do Regulamento xeral de recadación. O citado ben foi obxecto de anotación preventiva de embargo no Rexistro da Propiedade. Prazo da comparecencia: A comparecencia para recibir a notificación aludida terá que se producir no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o devandito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar de comparecencia: Oficinas do Departamento de Recadación, sitas na r/ Franxa, 20-baixo; horario: de luns a venres, das 8.00 ás 14.00 horas. A Coruña, 25 de outubro de 2012. O xefe do Departamento de Recadación
05/11/2012 | Administración LocalMunicipal
Sada
Servizos Económicos
Cambio de titularidade dos nichos sinalados cos números 77 e 78 do grupo 1.º do cemiterio municipal

Visto o escrito presentado con data 8 de agosto de 2012 (RXE.-6728/2012) por D. Haron Martiña Plaian, no que solicita o cambio ao seu favor dos nichos sinalados cos números 77 e 78 do grupo 1.º do cemiterio municipal, que figura a nome de Moises Antonio Tentea Cervo, tía-avoa do solicitante, de xeito que pase o solicitante a ser o novo titular. Consta no expediente autorización ou conformidade do seu irmán, D. Iulian Adrian Dragos Daniel El Morsli Dumall. Como queira que Moises Antonio Tentea Cervo tivo un fillo e unha filla, e sen que conste que haxa ningún outro interesado que tivera iniciado o expediente, ou que se tivera persoado no mesmo, ademáis do solicitante, que é precisamente o que insta a transmisión ao seu favor dos anteditos nichos. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de administración local de Galicia, podendo as persoas interesadas consultar o expediente nas oficinas municipais (1.ª planta do edificio de servizos administrativos, situado na avenida da Mariña, núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 18 de outubro de 2012. O ALCALDE Asdo.: Ernesto Anido Varela
05/11/2012 | Administración LocalMunicipal
Outes
Modificación de prezos na escola e vela

Por acordo da Xunta de Goberno Local en sesión do 22 de outubro do 2012 aprobouse a modificación dos prezos públicos polo desenvolvemento de actividades na escola e vela. Concretamente establécense dúas tarifas novas, pola varada do material de windsurf e polos cursos de iniciación ao manexo do catamarán, e modifícanse as tarifas xa existentes dos cursos de iniciación e perfeccionamento de vela lixeira e windsurf así como as saídas con embarcacións de tipo omega. En cumprimento dos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, publícase o texto íntegro de dito acordo: Polo exposto, a Xunta de Goberno Local, resolve modificar a redacción do artigo 4 do acordo regulador dos anteditos prezos públicos, que queda como segue: O prezo público esíxese con suxeición ás seguintes tarifas: Este acordo entrará en vigor trala súa publicación no Boletín oficial da Provincia da Coruña Outes, 26 de outubro do 2012. O Alcalde, Asdo.: Carlos E. López Crespo
05/11/2012 | Administración LocalMunicipal
Culleredo
Economía, Facenda, Réxime Interior
Aprobación inicial expediente transferencia de crédito

O Pleno da Corporación en sesión celebrada o vintecinco de outubro de dous mil doce aprobou inicialmente un expediente de transferencia de crédito. En cumprimento do disposto no artigo 179 en relación co 169 do real decreto lexislativo 2/2004, exponse ao público nos servizos económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobados si durante o período de exposición pública non se presentase reclamación algunha. Culleredo, 26 de outubro de 2012 O alcalde, Asdo./Julio Sacristán de Diego
05/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29781.-SAT Casal Vilar - Touro

SAT Casal Vilar, con CIF F15549033, solicita de Augas de Galicia a autorización de obras no lugar de Vilar, parroquia de San Miguel de Vilar, Concello de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29781 As obras solicitadas consisten na construción dunha fosa de purín na parcela 175 do polígono 93 coñecida coma “Portela”, no lugar de Vilar, concello de Touro. A fosa situarase a una distancia de 80 metros dun regato sen nome, e terá dimensións 25,4 x 25,4 m e 4 m de profundidade. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de outubro de 2012 O xefe do servizo territorial Ángel Gómez Rey
05/11/2012 | Administración LocalMunicipal
Cambre
Solicitude de licenza municipal

D. DIEGO MATEO PROHENS VILAJELIU, solicitou licenza municipal de apertura para un Local para celebración de cumpleaños infantiles, sito na rúa Párroco M. Cobas, núm.3 baixo, parroquia do Temple, termo municipal de Cambre. Cumprindo co disposto no art.53.4 da Ordenanza municipal reguladora da protección do medio ambiente contra a emisión e recepción de ruídos e vibracións perturbadores e do exercicio das actividades de esparexemento e/ou recreativas sometidas a licenza, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 26 de outubro de 2012 Concelleira delegada da área de Urbanismo e Medio Ambiente P. D. (R. A. nº 1000, do 17 de xuño de 2011) Adriana Georgeta Bueso Inchausti Sikorski
05/11/2012 | Administración LocalMunicipal
Narón
Intervención
Edicto aprobación inicial modificación Ordenanzas fiscais e prezos públicos para o ano 2013

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación das Ordenanzas Fiscais e Prezos Públicos para o ano 2013. Aprobadas provisionalmente polo Concello Pleno en data 25 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 26 de outubro de 2012 O Alcalde José Manuel Blanco Suárez
05/11/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de dereitos ou créditos

TESOURERÍA Departamento de Recadación D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlle a notificación persoal ao debedor que se indica, ou aos seus representantes, nos termos do art.112 da Lei 58/03, de 17 de decembro, Xeral Tributaria, a través do presente edicto e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, da DILIXENCIA DE EMBARGO DE DEREITOS OU CRÉDITOS, ditada no curso do expediente administrativo de prema que lle afecta, incoado por esta Recadación: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. Contra a resolución que se traslada cabe interpor, con carácter potestativo, recurso de reposición ante o Sr. Tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económnico-administrativa ante o Tribunal Económico Administrativo Municipal (TEAM) no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 da Lei xeral tributaria e 14 do texto refundido da Ley reguladora das facendas locais). A Coruña, 29 de outubro de 2012. O XEFE DO DEPARTAMENTO DE RECADACIÓN, Fdo. Emilio A. Alvarez Fachado
05/11/2012 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas deste Organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, 3 de outubro de 2012. O presidente do IMFACOFE D. José Manuel Rey Varela
05/11/2012 | Administración LocalMunicipal
Miño
Citación para notificación por comparecencia (art.112 LXT)

ANUNCIO Citación para notificación por comparecencia (art.112 LXT) De conformidade co disposto no artigo 112 da Lei 58/2003, do 17 de decembro, da Lei xeral tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, nas oficinas da Policía Local de Miño (rúa Mercado, s/n, C. P. 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 23 de octubre de 2012. P. D. Res.01/02/2010 O alcalde Asdo.: Eva Vilariño González
05/11/2012 | Administración LocalMunicipal
Ferrol
Facenda e Patrimonio
Aprobación provisional ordenanzas 2013

O Excmo. Concello Pleno, na súa sesión de data 25/10/2012, adoptou provisionalmente o acordo seguinte: Aprobar provisionalmente a modificación das ordenanzas fiscais para o exercicio 2013 que se relacionan a continuación: Os presentes acordos provisionais quedarán expostos ó público polo prazo de trinta días hábiles, contados a partir do día seguinte da publicación deste Edito no Boletín Oficial da Provincia, co fin de que os interesados poidan examinar o expediente e presentar as reclamacións que consideren oportunas. No caso de que non se presenten reclamacións no prazo sinalado, os acordos adquirirán carácter definitivo. Ferrol, 26 de outubro de 2012 O alcalde Asdo.: José Vilariño Anca
05/11/2012 | Administración LocalMunicipal
Arteixo
Urbanismo
Notificación a dona María del Carmen Mezqueriz Andrade e a don Mario Francesco Di Felice Vázquez

De conformidade co disposto polos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, e toda vez que foron intentadas sen éxito as notificacións persoais a través do servizo de Correos, notifícase a - DONA MARÍA DEL CARMEN MEZQUIRIZ ANDRADE, con último domicilio coñecido en Praza de Pontevedra, 18 – 6º, 15003 A Coruña - DON MARIO FRANCESCO DI FELICE VÁZQUEZ, con último domicilio coñecido en Praza de Pontevedra, 18 – 6º, 15003 A Coruña que o Pleno da Corporación, en sesión celebrada o día 31/05/2012, acordou aprobar definitivamente o estudio de detalle da UA 31, sita en O Petón – Meicende, aos efectos de dar cumprimento á sentenza nº 782/2003 de data 30/10/2003 recaída no recurso contencioso administrativo nº 02/4563/1999 (Expte.: 37/1998. PED). Os interesados poderán comparecer, no prazo de dez días hábiles, contados dende o seguinte ao da publicación deste anuncio, nas oficinas do Departamento de Urbanismo, sitas no edificio do Concello, Praza Alcalde Ramón Dopico nº 1, en horario de 09:00 a 14:00 horas, para o coñecemento íntegro do mencionado acordo e constancia de tal coñecemento. O presente anuncio remitirase, así mesmo, ao concello correspondente ao último domicilio coñecido dos interesados ao obxecto de que proceda a súa publicación no seu taboleiro de edictos. Contra o acordo que se cita non se poderá interpoñer recurso ordinario algún pois o mesmo efectúase en cumprimento dos estritos termos da sentenza citada declarada firme, sen prexuízo de que os interesados poidan exercitar calquera outro que estimen oportuno. Arteixo, 19 de outubro de 2012 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo
05/11/2012 | Administración LocalMunicipal
Sada
Servizos Económicos
Cambio de titularidade do nicho sinalado co número 76 do grupo 1º do do cemiterio municipalCambio de titularidade do nicho sinalado co número 76 do grupo 1º do do cemiterio municipal

Visto o escrito presentado con data 8 de agosto de 2012 (RXE.- 6727/2012) por D. John Jaime Bekhakh Españon, no que solicita o cambio ao seu favor do nicho sinalado co número 76 do grupo 1º do Cemiterio Municipal, que figura a nome de DªAna Camila Astiz Fonticiella, bisavoa do solicitante; de xeito que pase o solicitante a ser o novo titular. Consta no expediente autorización ou conformidade do seu irmán, D. Jesus Samuel Aarouss Biggs. Como queira que DªAna Camila Astiz Fonticiella tivo tres fillos e catro fillas, entre eles, D. Jano Osazuwa Arcangel, avó do solicitante, e sen que conste que haxa ningún outro interesado que tivera iniciado o expediente, ou que se tivera personado no mesmo, ademáis do solicitante, que é precisamente o que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 18 de outubro de 2012 O ALCALDE, Asdo.: Ernesto Anido Varela
05/11/2012 | Administración LocalMunicipal
Ordes
Elevación a definitivo do acordo da delegación na Deputación Provincial das facultades de recadación en voluntaria e executiva da taxa por entrada de vehículos e vados permanentes

EDICTO Ao non terse presentado alegacións durante o trámite de información pública, elevouse a definitivo o acordo do Pleno corporativo municipal adoptado en sesión ordinaria de data 26 de xullo de 2012, de delegación na Deputación Provincial das facultades de recadación en voluntaria e executiva da taxa por entrada de vehículos e pasaxes permanentes. Contra o acordo de aprobación definitiva poderá interporse recurso contencioso-administrativo nos termos establecidos na Lei reguladora da xurisdicción contencioso-administrativa. Ordes, 18 de outubro de 2012. O alcalde-presidente Manuel Regos Boquete
05/11/2012 | Administración LocalMunicipal
Santiago de Compostela
Urbanismo
Anuncio de información pública LAP/223/2012

D./D.ª PATRICIA MARTÍNEZ SILVA solicitou licenza de apertura de local para PRÁCTICA DE PILATES na RÚA SAN PEDRO DE MEZONZO (DE), 42 000 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/223/2012 pode consultarse no Negociado de Aperturas deste Concello. Santiago de Compostela, 24 de outubro de 2012. A concelleira delegada de Urbanismo Asdo.: María Pardo Valdés
05/11/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Calendario laboral para o ano 2013 na provincia de A Coruña

Dando cumprimento ao disposto no artigo 37.2 do Estatuto dos traballadores (Real decreto lexislativo 1/1995, do 24 de marzo), nos artigos 45 e 46 do Real decreto 2001/1983, do 28 de xullo, e no Decreto 169/2012, de 1 de agosto (DOG núm.153, do 10 de agosto de 2012), polo que se determina o calendario laboral para o ano 2013 na Comunidade Autónoma de Galicia, esta Xefatura Territorial da Consellería de Traballo e Benestar, elaborou para esta provincia da Coruña o seguinte calendario laboral: Primeiro.- Decláranse inhábiles a efectos laborais, retribuídos e non recuperables, os seguintes días festivos: 1 de xaneiro ……………. Aninovo 28 de marzo. Xoves Santo 29 de marzo. Venres Santo 1 de maio. Festa doTraballo 17 de maio. Día das Letras Galegas 24 de xuño ……………. Día de San Xoán 25 de xullo……………. Día Nacional de Galicia 15 de agosto……………. A Asunción 12 de outubro. Día da Hispanidade 1 de novembro. Todos os Santos 6 de decembro. Día da Constitución 25 de diciembre. Nadal Segundo.- Son tamén inhábiles para o traballo, retribuídas e non recuperables, no ámbito dos respectivos concellos, as seguintes festas locais: Todas as empresas da provincia deberán ter exposto nun lugar visible do centro de traballo o calendario laboral para o ano 2013, de conformidade co establecido no artigo 34.6 do Estatuto dos traballadores, para coñecemento e consulta dos traballadores. O que se fai público no Boletín Oficial da Provincia para o seu debido cumprimento. A Coruña, 22 de outubro de 2012 O xefe territorial de Traballo e Benestar Leidys De Alvear Catena
05/11/2012 | Administración LocalMunicipal
Carballo
Notificación por comparecencia

CITACIÓN POR COMPARECENCIA (ART.112 L. X. T.58/2003). NOTIFICACIÓN POR COMPARECENCIA DE LIQUIDACIÓNS POLO CONCEPTO DE ALTAS NO IMPOSTO SOBRE BENS INMOBLES DE NATUREZA URBANA CORRESPONDENTES ÁS RELACIÓNS IBUL11/01 – IBIUL11/02. De conformidade co que establece o artigo 112 da Lei 58/2003, do 17 de decembro, xeral tributaria, habéndose intentado por dúas veces a notificación das liquidacións a continuación relacionadas e non sendo posible a notificación persoal no domicilio fiscal do interesado, ou resultando descoñecido no mesmo, sen que poidesen ser realizadas por causas non imputables a esta Administración, cítase aos obligados tributarios que figuran neste anuncio para que, no prazo de QUINCE DÍAS NATURAIS, contados dende o día seguinte a esta publicación, comparezan persoalmente ou por medio de representante debidamente acreditado, nas oficinas do Servizo de Recadación Municipal deste Concello, sitas na rúa Camiño Novo, n.º 7-Enpta. Galerías, a fin de practicarlles a NOTIFICACIÓN POR COMPARECENCIA do trámite de xestión recadadora que se indica. Se non comparecesen no prazo indicado, a notificación entenderase producida a tódolos efectos legais ao día seguinte ao do vencemento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 16 de outubro de 2012. O alcalde Asdo.: Evencio Ferrero Rodríguez
05/11/2012 | Administración LocalMunicipal
Camariñas
Delegación das funcións da Alcaldía o día 25 de outubro de 2012

Por ausentarme da Alcaldía o día 25 de outubro de 2012 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 25 de outubro de 2012 na 1° tenente de alcalde, Dna. Antonia Piedad Zarrouk De la Cera. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 24 de outubro de 2012 O alcalde, Asdo.: Manuel Valeriano Alonso de León
05/11/2012 | Administración LocalMunicipal
Bergondo
Urbanismo
Información pública

En cumprimento co disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.2012/047/16, tramitado a instancia de D. Victor Efren Pane Ibnelhaj, en representación de Recambios Autosport, S. L., para a concesión de licenza de apertura e funcionamento dun almacén loxístico de pezas de recambio de automóbiles, a instalar na parcela G-9 do polígono industrial de Bergondo, deste termo municipal. O prazo será de vinte días contados a partir do seguinte ao da última publicación deste Edicto no Boletín Oficial da Provincia ou no Diario Oficial de Galicia. O expediente atópase a disposición do público no Servizo de Urbanismo deste Concello co fin de quen se consideren afectados pola actividade poidan examinalo e deducir, no seu caso, as alegacións ou observacións que crean oportunas. Bergondo, 25 de outubro de 2012 A Alcaldesa Alejandra Pérez Máquez
05/11/2012 | Administración LocalMunicipal
Cambre
Aprobación inicial da modificación do anexo de operacións de capital non financeiras do orzamento de 2012

En sesión ordinaria do día 25 de outubro de 2012, o Pleno desta Corporación acordou aprobar inicialmente a modificación do anexo de operacións de capital non financieras do orzamento xeral para o exercicio de 2012. Na Intervención desta entidade local, atópase exposto ao público o expediente, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non se presentaren reclamacións, a modificación considerarase definitivamente aprobada, de acordo co disposto no artigo 20.1 do real decreto 500/1990, do 20 de abril. Cambre, 26 de outubro de 2012 A Concelleira delegada da área de Economía, Facenda, Promoción económica e Consumo P. D (R. A. nº 1.000/2011, de 17 de xuño) Marta María Vázquez Golpe
05/11/2012 | Administración LocalMunicipal
Ferrol
Facenda e Patrimonio
Edito aprobación modificación prezo público servizo máquinas ferramentas exercicio 2013

O día 25-10-2012 aprobouse, por acordo plenario, a modificación da Ordenanza reguladora do prezo público pola prestación de servizos prestados coas máquinas-ferramentas de propiedade municipal ós particulares que o soliciten “Prezo publico pola prestación de servizos prestados coas máquinas-ferramentas de propiedade municipal ós particulares que o soliciten: “Os servizos que se presterán en aplicación da presente ordenanza serán os seguintes: a) Servizos prestados coa pá mecánica Caterpiller. b) Servizos prestados coa pa mecánica Poclain. c) Servicios prestados co pistón. d) Servizos prestados co compresor. e) Servizos prestados co vehículo succionador impulsor. f) Servizos prestados con camións. g) Apertura de portas polo servizo de bomberos.” “1.- A tarifa do presente prezo público será a que resulte de aplicar o custo/hora de personal necesario para prestar o servicio conforme á seguinte valoración: Peón. 10,11€/hora Chofer. 12,19€/hora Oficial industrial.12,19€/hora En cada liquidación practicada por aplicación deste prezo público, ademais das tarifas anteriores hase incluír unha cantidade única de 20,79€, polo concepto de utilización das máquinas-ferramentas citadas, no artigo 3, con excepción dos servicios prestados coa vehículos impulsor e impulsor-succionador; a tarifa destes ha ser de 42,34€. 2.- Cando o servizo prestado corresponda a unha apertura de porta cos elementos propios do parte de bombeiros, a tarifa será de 100€ por apertura.” A disposición derradeira queda redactada como segue: A redacción da presente prezo publico entrará en vigor o día da súa publicación no Boletín Oficial da Provincia(BOP), e permanecerá en vigor ata a súa modificación ou derrogación expresa.” O que se fai público para xeral coñecemento, podendo interpoñerse recurso contencioso administrativo contra o presente acordo no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Ferrol, 26 de outubro 2012. O alcalde Jose Manuel Vilariño Anca
05/11/2012 | Administración LocalMunicipal
Oroso
Aprobación definitiva do proxecto de compensación AR-3 P-1

ANUNCIO Asunto: aprobación definitiva do proxecto de compensación da AR-3 polígono 1 Por resolución da Alcaldía do 10/09/2012, acordouse a aprobación definitiva do proxecto de compensación do polígono 1 da área de reparto núm.3 “Río Carboeiro 3” do ámbito de desenvolvemento do solo urbanizable delimitado no Plan xeral de ordenación municipal do Concello de Oroso. Contra a dita resolución poderase interpoñer potestativamente recurso de reposición ante esta Administración no prazo dun ou recurso contencioso-administrativo no prazo de dous meses perante os órganos competentes da xurisdicción contencioso-administrativa. Oroso, 27 de setembro de 2012. O alcalde Manuel Mirás Franqueira
05/11/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente 3508-3738 a nome de don Nicanor Mera Yáñez

NEGOCIADO DE RECURSOS EDICTO DE NOTIFICACIÓN DA RESOLUCIÓN N.º 2.957, CON DATA 18/09/2012, DITADA POLA TESOURERÍA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 27/03/2012 (EXPTE.3508/3738) Intentouse a notificación os días 27/09/2012 e 01/10/2012, a través de carta certificada con xustificante de recepción ao contribuínte abaixo citado, da resolución n.º 2.957, con data do 18/09/2012, ditada pola vicetesoureira desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 (A Coruña), en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 18 de outubro de 2012. O xefe do Servizo Justo Real Iglesias
05/11/2012 | Administración LocalMunicipal
Ferrol
Facenda e Patrimonio
Notificar por comparecencia (Alfonso Aguirre Luis Olger, etc.)

O non ser posible a notificación persoal e de acordo co que establece o artigo 112 da Lei 58/03, Lei Xeral Tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Notificacións en período voluntario das liquidacións de: - Imposto de vehículos - Extinción de incendios - Axuda no fogar - Ocupación de terreos - Imposto sobre bens inmobles Nas dependencias do IMFACOFE en horario de 9:00 á 14:00 horas de luns a venres. Casa do concello: Praza de Armas, s/n. Ferrol. Teléfonos: 981 94 40 45 Ferrol, 11 outubro de 2012 O alcalde José Manuel Rey Varela
05/11/2012 | Administración LocalMunicipal
Teo
Anuncio de exposición pública

O Pleno municipal, na sesión ordinaria de 25 de outubro de 2012, acordou tomar en consideración a Memoria sobre a creación do servizo de piscinas municipais no concello de Teo, establecer o citado servizo, adoptando como forma de xestión a indirecta, mediante concesión, aprobar inicialmente o Regulamento do servizo, e someter a información pública a Memoria e o Regulamento. De acordo co exposto e para dar cumprimento ao previsto nos artigos 22.2 f) e 49 da Lei 7/1985, de 2 de abril, e sométese o expediente a información pública mediante anuncio no BOP e no taboleiro de anuncios do concello, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións durante a exposición pública, quedará aprobado definitivamente o Regulamento citado. En Teo, a 26 de outubro de 2012 Regla Ribares Zapryanov
05/11/2012 | Administración LocalMunicipal
Malpica de Bergantiños
Secretaría
Aprobación definitiva orzamento 2012

En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Malpica de Bergantiños publica o resumo por capítulos do Orzamento Xeral para o ano 2012, trala súa aprobación definitiva polo Pleno da Corporación e ao non presentarse reclamacións no período de exposición pública: O persoal laboral temporal poderá variar ao longo do exercicio 2012, como consecuencia de subvencións. A dispoñibilidade dos créditos queda condicionada á efectiva concesión da subvención. Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Malpica de Bergantiños, 25 de outubro de 2012 O ALCALDE Eduardo José Parga Veiga
05/11/2012 | Administración LocalMunicipal
Narón
Intervención
Edicto de corrección de erros EMC 4/2012

EDICTO O Pleno do Concello de Narón, en sesión celebrada o 25 de outubro de 2012, aprobou unha proposta de rectificación de erro no expediente de modificación de créditos 4/2012, de xeito que o crédito de 40.000,00 € asignado á aplicación 15501/61900 debería figurar distribuído entre as partidas 92000/14300, 31.081,12 €, e 92000/16000, 8.918,88 €. O que se publica a efectos informativos. Narón, 26 de outubro de 2012. O ALCALDE Asdo.: José M. Balnco Suárez
05/11/2012 | Administración LocalMunicipal
Porto do Son
Aprobación do padrón fiscal de recollida do lixo correspondente ó 2.º semestre de 2012

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local Dado que polo servizo de recadación xa foi elaborado o padrón fiscal da taxa pola recollida do lixo correspondente ó 1º semestre de 2012 (altas novas) PRIMEIRO: Aprobar o padrón fiscal referenciado, por un importe total de 15.626,42 euros (quince mil seiscentos vinteseis euros con corenta e dous céntimos), desglosados nos seguintes conceptos: - Recollida do lixo: 15.626,42 euros (quince mil seiscentos vinteseis euros con corenta e dous céntimos) e que comeza por Azahar Faidi Magide, Monica Raquel Bambo Gaines e remata por Xestión Inmobiliaria Eo S. L.; sendo o número total de recibos de 370 (trescentos setenta). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido. Porto do Son, 17 de outubro de 2012 O Alcalde Asdo) José Luis Oujo Pouso
08/11/2012 | Administración LocalMunicipal
Abegondo
Modificación suplemento de crédito

En sesión celebrada o 30 de outubro de 2012, o Pleno do Concello de Abegondo acordou a aprobación inicial do expediente de modificación de crédito. En aplicación do artigo 177.2 do TRLRFL aprobado por R. D. Lexislativo 2/2004, de 5 de marzo, o citado expediente estará exposto o público na secretaría do concello durante un prazo de 15 días, a contar dende o seguinte a inserción deste anuncio no BOP, durante os que os interesados poderán examinalo e presentar reclamacións ante o Pleno. No seu caso, e transcorrido o citado plazo sen se recibir reclamacións a aprobación incial entenderase definitiva Abegondo, 30 de outubro de 2012. O alcalde José A. Santiso Miramontes